රේඛාව (චිත්‍රපටය)

රේඛාව ශ්‍රී ලංකාවේ ගැමි ජීවිතය සහ මිථ්‍යා විශ්වාසයන් පාදක කරගනිමින් 1956 දී තිරගත වූ චිත්‍රපටයකි. එය රට පුරා එළිමහන් ස්ථාන භාවිතා කරමින් ලංකාවේ සම්පූර්ණයෙන්ම රූගත කරන ලද පළමු සිංහල චිත්‍රපටය මෙන්ම ඉන්දියානු බලපෑමෙන් තොර පළමු ශ්‍රී ලාංකික නිෂ්පාදනය ලෙසද සැලකේ.

අධ්‍යක්ෂක ලෙස්ටර් ජේම්ස් පීරිස් ගේ මංගල චිත්‍රපටය වූ රේඛාව, 1957 කෑන්ස් චිත්‍රපට උළෙලට හා ගෝල්ඩන් පාම් චිත්‍රපට උළෙලට තේරී පත්ව ජාත්‍යන්තර පිළිගැනීමට ලක් වූ අතර සිංහල සිනමා දත්තගබඩාවට අනුව රාජ්‍ය කොමිසමක් මගින් ශ්‍රී ලාංකේය සිනමාවේ පළමු අඩසියවසෙහි නිකුත්වූ විශිෂ්ඨතම චිත්‍රපටයක් ලෙස සම්භාවනාවට පාත්‍ර කොට ඇත.

මෙම චිත්‍රපටයෙහි සිසිර සේනාරත්නයන් 'ඕළු නෙළුම් නෙරිය රඟාලා' යන ප්‍රකට ගීතය ගැයීය. සුනිල් ශාන්තයන් ගී තනු නිර්මාණය කරන ලදී.